《送韦太尉自坤维除广陵》
唐代·李洞

全蜀拜扬州，征东辍武侯。直来万里月，旁到五峰秋。

幢冷遮高雪，旗闲卓乱流。谢朝明主喜，登省旧寮愁。

隔海城通舶，连河市响楼。千官倚元老，虚梦法云游。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。